### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokal
demokratisk proces. Annemette Jessen lokalområde søger om frigivelse af midler til borde og bænke forskellige steder i [adresse] og ved [adresse].

## Indstillinger

Direktøren indstiller, at ansøgningen imødekommes med en rammebevilling på 50.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Annemette Jessen lokalområde har 500.000 kr. til rådighed i Få det fikset puljen. Lokalområdet har afholdt borgermøde den 27. november 2024, hvor der blev godkendt 6 projekter, heraf indkøb af borde og bænke til [adresse] og [adresse].

Der er et stort ønske i lokalområdet til udskiftning af borde og bænke ved [adresse] samt flere borde og bænkesæt til [adresse] ved [adresse], den overdækkede terrasse ved multibanen og ved indgangen til hallen.

Projektet søger om 50.000 kr. ekskl. moms til indkøb af i alt 9 bænke.

Drift og vedligeholdelse

Lokalområdet tager sig af fremtidig drift og vedligeholdelse.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet. Opsætning af borde og bænke skal ske i samarbejde med administrationen.

## Økonomiske konsekvenser

Annemette Jessen lokalområde har 500.000 kr. i deres Få det fikset pulje.

Det samlede beløb, der søges om, til borde og bænke udgør 50.000 kr. Hvis projektet godkendes udgør restrådighedsbeløbet herefter 450.000 kr.

[adresse] bemærkninger er indarbejdet i sagen.

### Sagens forløb

23/04/2025 Økonomiudvalget
Anbefales.